Izziņa par atzinumos sniegtajiem iebildumiem par Ministru kabineta noteikumu projektu

„Grozījumi Ministru kabineta 2015. gada 7. jūlija noteikumos Nr. 385 “Darbības programmas “Izaugsme un nodarbinātība” 8.3.3. specifiskā atbalsta mērķa “Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi””

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta vērtēšanas kritērija redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums 12.06.2019. |  | |
|  |  | |
| Saskaņošanas dalībnieki | Tieslietu ministrija, Finanšu ministrija, Labklājības ministrija | |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrija, Finanšu ministrija |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Iebildumi par Ministru kabineta noteikumu projektu** | | | | |
|  | **MK noteikumu projekts**  1. Izteikt noteikumu nosaukumu šādā redakcijā:  “Darbības programmas “Izaugsme un nodarbinātība” 8.3.3. specifiskā atbalsta mērķa “Attīstīt NEET jauniešu prasmes un veicināt to iesaisti izglītībā, VIAA īstenotajos pasākumos Jauniešu garantijas ietvaros, nodarbinātībā, NVA īstenotajos pasākumos un nevalstisko organizāciju vai jauniešu centru darbībā”  īstenošanas noteikumi”.  2. Izteikt 1.1. apakšpunktu šādā redakcijā:  “1.1. kārtību, kādā īsteno darbības programmas “Izaugsme un nodarbinātība” prioritārā virziena “Izglītība, prasmes un mūžizglītība” 8.3.3. specifiskā atbalsta mērķi “Attīstīt NEET jauniešu prasmes un veicināt to iesaisti izglītībā, VIAA īstenotajos pasākumos Jauniešu garantijas ietvaros, nodarbinātībā, NVA īstenotajos pasākumos un nevalstisko organizāciju vai jauniešu centru darbībā” (turpmāk – atbalsta mērķis);” | **Finanšu ministrija**  Lūdzam precizēt noteikumu projekta 1. un 2. punktu, svītrojot vārdus “VIAA īstenotajos pasākumos Jauniešu garantijas ietvaros, nodarbinātībā”, kā arī papildinot ar vārdiem “Jauniešu garantijas ietvaros” aiz vārdiem “NVA īstenotajos pasākumos”, vienlaikus precizējot arī anotācijā sniegto informāciju, ņemot vērā, ka noteikumu projekta 1. un 2. punktā ierosinātā 8.3.3. specifiskā atbalsta mērķa nosaukuma redakcija neatbilst darbības programmā “Izaugsme un nodarbinātība” (turpmāk – DP) noteiktajai. Vēršam uzmanību, ka, lai apstiprinātu noteikumu projektā ierosinātos grozījumus specifiskā atbalsta mērķa nosaukumā, nepieciešami grozījumi DP, tomēr aicinātu IZM izvērtēt DP grozījumu nepieciešamību, ņemot vērā administratīvo slogu, ko šis process varētu prasīt, kā arī to, ka MK 2015. gada 7. jūlija noteikumos Nr. 385 “Darbības programmas “Izaugsme un nodarbinātība” 8.3.3. specifiskā atbalsta mērķa “Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi” (turpmāk – MK noteikumi Nr. 385) noteiktā mērķa grupa un atbalstāmās darbības nav pretrunā ar DP noteikto SAM nosaukuma redakciju. Attiecīgi lūdzam precizēt anotāciju. | **Ņemts vērā**  **Sniegts skaidrojums**  Neatkarīgi no tā, vai jaunietis NEET situācijā ir reģistrējies vai nav reģistrējies Nodarbinātības valsts aģentūrā (turpmāk – NVA), jaunietis, kas nepiedalās NVA īstenotajos aktīvajos nodarbinātības vai preventīvajos bezdarba samazināšanas pasākumos, atrodas NEET situācijā, atbilst MK noteikumos Nr.358 2.7.apakšpunktā ietvertajai NEET jaunieša definīcijai – jaunietis, kas nav iesaistīts ne nodarbinātībā, ne izglītībā, ne mācībās. Līdz ar iepriekš minēto, noteikumu projektā neietverot ierobežojošo nosacījumu par tikai NVA nereģistrēto NEET jauniešu iesaisti 8.3.3 specifiskā atbalsta mērķa (turpmāk – 8.3.3.SAM) ietvaros īstenotajā projektā “PROTI un DARI!” (turpmāk – projekts), tiek nodrošināta atbilstība DP ietvertajam 8.3.3.SAM nosaukumam un būtībai.  Vēršam uzmanību, ka ar 2019.gada 1.janvāri NVA īstenotie pasākumi Jauniešu garantijas ietvaros vairs netiek īstenoti un 8.3.3.SAM nosaukums neatbilst faktiskajai situācijai un neatspoguļo 8.3.3.SAM būtību un mērķi. | **MK noteikumu projekts**  1. Izteikt noteikumu nosaukumu šādā redakcijā:  “Darbības programmas “Izaugsme un nodarbinātība” 8.3.3. specifiskā atbalsta mērķa “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi”.  2. Izteikt 1.1. apakšpunktu šādā redakcijā:  “1.1. kārtību, kādā īsteno darbības programmas “Izaugsme un nodarbinātība” prioritārā virziena “Izglītība, prasmes un mūžizglītība” 8.3.3. specifiskā atbalsta mērķi “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” (turpmāk – atbalsta mērķis);” |
|  | **MK noteikumu projekts**  3. Izteikt 2.2. un 2.3. apakšpunktu šādā redakcijā:  “2.2. mērķa grupas jaunieša iesaiste projektā – atbalstāmo darbību kopums, kas aptver trīs posmus: mērķa grupas jaunieša uzrunāšanu, profilēšanu un konsultēšanu, kā arī individuālās pasākumu programmas izstrādi vai mērķa grupas jaunieša virzību uz Valsts izglītības attīstības aģentūras īstenotajiem Jauniešu garantijas projekta pasākumiem vai Nodarbinātības valsts aģentūras īstenotajiem aktīvajiem nodarbinātības vai preventīvajiem bezdarba samazināšanas pasākumiem;  2.3. mērķa grupas jaunieša individuālā pasākumu programma – atbilstoši finansējuma saņēmēja izstrādātajām metodoloģiskajām vadlīnijām veidots pasākumu kopums, kas piemērots konkrētam mērķa grupas jaunietim, ir balstīts uz mērķa grupas jaunieša profilēšanas rezultātiem un vērsts uz viņa prasmju attīstību, lai sekmētu jaunieša iesaisti izglītībā, tai skaitā aroda apguvē pie amata meistara, nodarbinātībā, Valsts izglītības attīstības aģentūras īstenotajos Jauniešu garantijas projekta pasākumos vai Nodarbinātības valsts aģentūras īstenotajos aktīvajos nodarbinātības vai preventīvajos bezdarba samazināšanas pasākumos, kā arī nevalstisko organizāciju vai jauniešu centru darbībā. Individuālā pasākumu programma ir sekmīgi izpildīta, ja tās noslēgumā mērķa grupas jaunietis ir iesaistījies izglītībā, tai skaitā aroda apguvē pie amata meistara, Valsts izglītības attīstības aģentūras īstenotajos Jauniešu garantijas projekta pasākumos vai Nodarbinātības valsts aģentūras īstenotajos aktīvajos nodarbinātības vai preventīvajos bezdarba samazināšanas pasākumos vai nodarbinātībā, kā arī nevalstisko organizāciju vai jauniešu centru darbībā;”. | **Tieslietu ministrija**  Tieslietu ministrija izsaka bažas par projekta 3. punktā un citviet projektā ietvertās mērķa grupas paplašināšanas atbilstību specifiskā atbalsta mērķim, Darbības programmai “Izaugsme un nodarbinātība” un projekta tvērumam. Attiecīgi lūdzam projekta anotācijā sniegt izvērstu pamatojumu minētā regulējuma sasaistei ar specifiskā atbalsta mērķi, Darbības programmu “Izaugsme un nodarbinātība” un projekta tvērumu. Ja šādu skaidrojumu nav iespējams sniegt, lūdzam minēto regulējumu svītrot, nepieciešamības gadījumā to “pārceļot” uz citu ārējo normatīvo aktu. | **Ņemts vērā**  **Sniegts skaidrojums**  DP ietvertais 8.3.3. specifiskā atbalsta mērķa nosaukums un pasākuma apraksts nosaka, ka 8.3.3.SAM mērķis ir attīstīt NEET jauniešu prasmes un veicināt to iesaisti izglītībā, NVA īstenotajos pasākumos jauniešu garantijas ietvaros un nevalstisko organizāciju vai jauniešu centru darbībā.  DP tiek ietverts nosacījums, ka 8.3.3.SAM ietvaros tiek sniegts atbalsts NEET jauniešiem, nenosakot, ka atbalsts sniedzams tikai NVA reģistrētiem vai nereģistrētiem jauniešiem, līdz ar ko ir iespējams no noteikumu projekta izslēgt ierobežojošo nosacījumu par atbalstu tikai NVA nereģistrētiem NEET jauniešiem, tādejādi rodot nosacījumu mērķa grupas paplašināšanai, kas nav pretrunā ar DP. | **MK noteikumu projekts**  3. Izteikt 2.2. un 2.3. apakšpunktu šādā redakcijā:  “2.2. mērķa grupas jaunieša iesaiste projektā – atbalstāmo darbību kopums, kas aptver trīs posmus: mērķa grupas jaunieša uzrunāšanu, profilēšanu un konsultēšanu, kā arī individuālās pasākumu programmas izstrādi vai mērķa grupas jaunieša virzību uz Valsts izglītības attīstības aģentūras īstenoto Jauniešu garantijas projekta pasākumu vai Nodarbinātības valsts aģentūras īstenotajiem aktīvajiem nodarbinātības vai preventīvajiem bezdarba samazināšanas pasākumiem;  2.3. mērķa grupas jaunieša individuālā pasākumu programma – atbilstoši finansējuma saņēmēja izstrādātajām metodoloģiskajām vadlīnijām veidots pasākumu kopums, kas piemērots konkrētam mērķa grupas jaunietim, ir balstīts uz mērķa grupas jaunieša profilēšanas rezultātiem un vērsts uz viņa prasmju attīstību, lai sekmētu jaunieša iesaisti izglītībā, tai skaitā aroda apguvē pie amata meistara, nodarbinātībā, Valsts izglītības attīstības aģentūras īstenotajā Jauniešu garantijas projekta pasākumā vai Nodarbinātības valsts aģentūras īstenotajos aktīvajos nodarbinātības vai preventīvajos bezdarba samazināšanas pasākumos, kā arī nevalstisko organizāciju vai jauniešu centru darbībā. Individuālā pasākumu programma ir sekmīgi izpildīta, ja tās noslēgumā mērķa grupas jaunietis ir iesaistījies izglītībā, tai skaitā aroda apguvē pie amata meistara, Valsts izglītības attīstības aģentūras īstenotajā Jauniešu garantijas projekta pasākumā vai Nodarbinātības valsts aģentūras īstenotajos aktīvajos nodarbinātības vai preventīvajos bezdarba samazināšanas pasākumos vai nodarbinātībā, kā arī nevalstisko organizāciju vai jauniešu centru darbībā;”. |
|  | **MK noteikumu projekts**  5. Izteikt 23.1.1.3. apakšpunktu šādā redakcijā:  “23.1.1.3. jaunieša atbilstības pārbaude projekta mērķa grupai, tai skaitā izmantojot Sociālās palīdzības un sociālo pakalpojumu administrēšanas lietojumprogrammu”. | **Tieslietu ministrija**  Nav saprotams, kas ir projekta 5.punktā norādītā lietojumprogramma. Turklāt projekta anotācijā nav sniegts izvērsts skaidrojums par projekta 5. punktā ietverto grozījumu nepieciešamību. Ievērojot minēto, lūdzam papildināt ar izvērstu skaidrojumu projekta anotācijas I sadaļas 2. punktu atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 14. punktam. | **Ņemts vērā.**  Skaidrojam, ka lietojumprogrammas nosaukums MK noteikumu 5.punktā minēts atbilstoši Ministru kabineta 02.04.2019. noteikumu Nr.138 “Noteikumi par sociālo pakalpojumu un sociālās palīdzības saņemšanu” anotācijā minētajam – Sociālās palīdzības un sociālo pakalpojumu administrēšanas lietojumprogramma (SOPA). | **MK noteikumu projekta anotācija**  **I sadaļa 2.punkts**  4) precizēt 8.3.3. SAM īstenošanas noteikumu 23.1.1.3. apakšpunktu, nosakot iespēju pašvaldībām jaunieša atbilstības 8.3.3. SAM mērķa grupai pārbaudes procesā izmantot Sociālās palīdzības un sociālo pakalpojumu administrēšanas lietojumprogrammu (SOPA). Sniedzot iespēju pašvaldībām pārbaudīt jaunieša atbilstību 8.3.3.SAM mērķa grupai, pašvaldība tiks atvieglots administratīvais slogs mērķa grupas jaunieša iesaistes procesam 8.3.3.SAM ietvaros īstenotajā projektā. Izmantojot SOPA pašvaldībām tiks sniegta iespēja operatīvi noteikt jaunieša atbilstību NEET statusam, netērējot resursus informācijas pieprasījumiem no dažādiem datu reģistriem. |
| **Priekšlikumi** | | | | |
|  | **MK noteikumu projekts**  4. Atbalsta mērķis ir attīstīt mērķa grupas jauniešu prasmes un veicināt viņu iesaisti izglītībā, tai skaitā aroda apguvē pie amata meistara, nodarbinātībā, Valsts izglītības attīstības aģentūras īstenotajos Jauniešu garantijas projekta pasākumos vai Nodarbinātības valsts aģentūras īstenotajos aktīvajos nodarbinātības vai preventīvajos bezdarba samazināšanas pasākumos, kā arī nevalstisko organizāciju vai jauniešu centru darbībā.”  6. Izteikt 23.1.4. apakšpunktu šādā redakcijā:  “23.1.4. mērķa grupas jaunieša karjeras konsultācijas virzībai uz Valsts izglītības attīstības aģentūras īstenotajiem Jauniešu garantijas projekta pasākumiem vai Nodarbinātības valsts aģentūras īstenotajiem aktīvajiem nodarbinātības vai preventīvajiem bezdarba samazināšanas pasākumiem, ja jaunietis pēc profilēšanas un konsultācijām ar programmas vadītāju ir gatavs nekavējoties tajos iesaistīties;”.  7. Izteikt 29.3. apakšpunktu šādā redakcijā:  “29.3. mērķa grupas jaunieša individuālo pasākumu programmu un ar viņu parakstīto vienošanos par dalību individuālās pasākumu programmas īstenošanā projekta ietvaros (ja mērķa grupas jaunietis ir nepilngadīgs vai atzīts par personu ar ierobežotu rīcībspēju, iesniegumu paraksta mērķa grupas jaunieša likumiskais pārstāvis – vecāks, aizbildnis vai aizgādnis) vai noslēguma ziņojumu par mērķa grupas jaunieša iesaisti Valsts izglītības attīstības aģentūras īstenotajos Jauniešu garantijas projekta pasākumos vai Nodarbinātības valsts aģentūras īstenotajos aktīvajos nodarbinātības vai preventīvajos bezdarba samazināšanas pasākumos, norādot iesaistes datumu.” | **Finanšu ministrija**  Lūdzam izvērtēt iespēju MK noteikumos Nr. 385 precizēt vārdus “Jauniešu garantijas projektu” vienskaitļa formā, ņemot vērā, ka no 2019. gada sākuma tiek īstenots tikai viens Jauniešu garantijas projekts Nr. 7.2.1.2/15/I/001 “Sākotnējās profesionālās izglītības programmu īstenošana Jauniešu garantijas ietvaros”, kā arī lai nodrošinātu vienotu vārdu lietojumu viscaur MK noteikumu Nr. 385 tekstā. Vienlaikus vēršam uzmanību, ka noteikumu projekta 3., 4., 6. un 7. punktos noteiktās MK noteikumu Nr. 385 punktu redakcijas paredz nosaukuma “Jauniešu garantijas projekts” vienskaitļa formas lietojumu. | **Ņemts vērā.**  Papildus skatīt izziņas 2.unktu. | **MK noteikumu projekts**  4. Atbalsta mērķis ir attīstīt mērķa grupas jauniešu prasmes un veicināt viņu iesaisti izglītībā, tai skaitā aroda apguvē pie amata meistara, nodarbinātībā, Valsts izglītības attīstības aģentūras īstenotajā Jauniešu garantijas projekta pasākumā vai Nodarbinātības valsts aģentūras īstenotajos aktīvajos nodarbinātības vai preventīvajos bezdarba samazināšanas pasākumos, kā arī nevalstisko organizāciju vai jauniešu centru darbībā.”  6. Izteikt 23.1.4. apakšpunktu šādā redakcijā:  “23.1.4. mērķa grupas jaunieša karjeras konsultācijas virzībai uz Valsts izglītības attīstības aģentūras īstenoto Jauniešu garantijas projekta pasākumu vai Nodarbinātības valsts aģentūras īstenotajiem aktīvajiem nodarbinātības vai preventīvajiem bezdarba samazināšanas pasākumiem, ja jaunietis pēc profilēšanas un konsultācijām ar programmas vadītāju ir gatavs nekavējoties tajos iesaistīties;”.  7. Izteikt 29.3. apakšpunktu šādā redakcijā:  “29.3. mērķa grupas jaunieša individuālo pasākumu programmu un ar viņu parakstīto vienošanos par dalību individuālās pasākumu programmas īstenošanā projekta ietvaros (ja mērķa grupas jaunietis ir nepilngadīgs vai atzīts par personu ar ierobežotu rīcībspēju, iesniegumu paraksta mērķa grupas jaunieša likumiskais pārstāvis – vecāks, aizbildnis vai aizgādnis) vai noslēguma ziņojumu par mērķa grupas jaunieša iesaisti Valsts izglītības attīstības aģentūras īstenotajā Jauniešu garantijas projekta pasākumā vai Nodarbinātības valsts aģentūras īstenotajos aktīvajos nodarbinātības vai preventīvajos bezdarba samazināšanas pasākumos, norādot iesaistes datumu.” |
|  | **MK noteikumu projekta anotācija** | **Finanšu ministrija**  Lūdzam papildināt anotācijas I sadaļas “Tiesību akta projekta izstrādes nepieciešamība” (turpmāk – I sadaļa) 2. punkta “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (turpmāk – 2. punkts) 1. apakšpunktu “Mērķa grupas paplašināšana” ar skaidrojumu, ka 8.3.3. specifiskā atbalsta mērķa “Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” mērķa grupa ir jaunieši vecumā no 15 līdz 29 gadiem (ieskaitot), kas var būt reģistrējušies NVA kā bezdarbnieki (ir atteikušies piedalīties un nav izmantojuši nevienu no piedāvātajiem atbalsta pasākumiem, kas noteikti individuālajā darba meklēšanas plānā, vai ir pārtraukuši bezdarbnieku dalību bezdarbnieku apmācību pasākumos, subsidētajā nodarbinātībā, pasākumā “Darbam nepieciešamo iemaņu attīstība nevalstiskajā sektorā” un nav iesaistīti citos NVA atbalsta pasākumos) saskaņā ar 2018. gada 5. jūlijā Eiropas Komisijas apstiprinātājiem DP grozījumiem. | **Ņemts vērā** | **MK noteikumu projekta anotācija**  **I sadaļa 2.punkts**  Līdzšinējā 8.3.3. SAM ieviešanas procesā secināts, ka ir NEET jauniešu ir reģistrējušies NVA kā bezdarbnieki, bet aktīvi neizmanto NVA piedāvātos pakalpojumus. Lai nodrošinātu 8.3.3. SAM sasniegšanu, ir nepieciešams paplašināt mērķa grupas atbilstības kritērijus, iekļaujot mērķa grupā arī tos jauniešus, kuri ir reģistrējušies NVA kā bezdarbnieki, bet aktīvi neizmanto NVA pakalpojumus (ir atteikušies piedalīties un nav izmantojuši nevienu no piedāvātajiem atbalsta pasākumiem, kas noteikti individuālajā darba meklēšanas plānā, vai ir pārtraukuši bezdarbnieku dalību bezdarbnieku apmācību pasākumos, subsidētajā nodarbinātībā, pasākumā “Darbam nepieciešamo iemaņu attīstība nevalstiskajā sektorā” un nav iesaistīti citos NVA atbalsta pasākumos), jo šādi jaunieši ir uzskatāmi par NEET jauniešiem un tiem būtu nepieciešams 8.3.3. SAM paredzētais individuālais programmas vadītāja, mentora atbalsts un atbalsta pasākumu kopums. |
|  | **MK noteikumu projekta anotācija**  **1.sadaļa 1.punkts** | **Finanšu ministrija**  Lūdzam precizēt anotācijas I sadaļas 1. punktā “Pamatojums” vārdus un skaitļus “7.2.1. SAM pirmā pasākuma” uz “7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” (turpmāk – 7.2.1. SAM) 7.2.1.1. pasākuma”, kā arī vārdus un skaitļus “7.2.1. SAM otrā pasākuma” uz “7.2.1. SAM 7.2.1.2. pasākuma” atbilstoši Eiropas Savienības struktūrfondu un Kohēzijas fonda 2014.–2020. gada plānošanas periodā lietotajai terminoloģijai. | **Ņemts vērā** | **MK noteikumu projekta anotācija**  **1.sadaļa 1.punkts**  Noteikumu projekts sagatavots saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu un Eiropas Komisijā 2018. gada 5. jūlijā apstiprinātajiem darbības programmas “Izaugsme un nodarbinātība” grozījumiem un pēc Izglītības un zinātnes ministrijas (turpmāk – IZM) iniciatīvas, izvērtējot līdzšinējo 8.3.3. SAM īstenošanu, jauniešu, kas nav iesaistīti ne nodarbinātībā, ne izglītībā, ne mācībās (turpmāk – NEET jaunieši), skaita statistikas izmaiņas un ņemot vērā to, ka 2018. gada 31. decembrī ir noslēgusies 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” (turpmāk – 7.2.1. SAM) 7.2.1.1. pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” ietvaros Nodarbinātības valsts aģentūras (turpmāk – NVA) realizētā projekta “Jauniešu garantijas” (Nr. 7.2.1.1/15/I/001) īstenošana. |
|  | **MK noteikumu projekta anotācija**  **I sadaļa 2. punkts** | **Finanšu ministrija**  Lūdzam izvērtēt nepieciešamību anotācijas I sadaļas 2. punkta 3. rindkopā norādīt statistikas datus gan par jauniešiem bezdarbniekiem ar bezdarba periodu 6 mēneši un ilgāk, gan par jauniešiem bezdarbniekiem ar bezdarba periodu 6 – 12 mēneši, ņemot vērā, ka abos gadījumos saskaņā ar Labklājības ministrijas informatīvo ziņojumu “Informatīvais ziņojums par jauniešu garantijas īstenošanas progresu” (LM informatīvais ziņojums “Informatīvais ziņojums par jauniešu garantijas īstenošanas progresu”, 8. lpp.) šie jaunieši ir ilgstošie bezdarbnieki. | **Ņemts vērā** | **MK noteikumu projekta anotācija**  **I sadaļa 2. punkts**  Vienlaikus, atbilstoši LM sniegtajai informācijai uz 2018. gada 31. decembri Latvijā bija 2613 jaunieši (vecumā no 15 līdz 29 gadiem), kas ir bezdarbnieki sešus mēnešus un ilgāk (ilgstošie bezdarbnieki)[[1]](#footnote-1), t.i.,. 27,3% no jauniešu bezdarbnieku skaita (9 584 personas). |
|  | **MK noteikumu projekta anotācija**  **I sadaļa 2.punkts** | **Finanšu ministrija**  Lūdzam papildināt anotācijas I sadaļas 2.punktu ar informāciju par noteikumu projektā ierosināto grozījumu ietekmi uz īstenošanā esošiem projektiem, kā arī ar informāciju par nepieciešamajiem projekta grozījumiem, un vai tie nav uzskatāmi par būtiskiem grozījumam. | **Ņemts vērā** | **MK noteikumu projekta anotācija**  **I sadaļa 2.punkts**  Noteikumu projekts izstrādāts ņemot vērā Jaunatnes starptautisko programmu aģentūras (turpmāk – JSPA) izteiktos ierosinājumus ar mērķi sekmēt 8.3.3.SAM ietvaros īstenotā projekta “PROTI un DARI!” īstenošanu un atvieglot 8.3.3.SAM īstenošanā iesaistīto institūciju administratīvo slogu. Izstrādātie grozījumi nav uzskatāmi par būtiskiem. |
|  | **MK noteikumu projekts**  **2.punkts**  2. Izteikt 1.1. apakšpunktu šādā redakcijā:  “1.1. kārtību, kādā īsteno darbības programmas “Izaugsme un nodarbinātība” prioritārā virziena “Izglītība, prasmes un mūžizglītība” 8.3.3. specifiskā atbalsta mērķi “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos un nevalstisko organizāciju vai jauniešu centru darbībā” (turpmāk – atbalsta mērķis);”.  **MK noteikumu projekta anotācija**  **2.sadaļa 2.punkts** | **Finanšu ministrija**  Lūdzam noteikumu projekta 2. punktā saskaņot specifiskā atbalsta mērķa nosaukumu ar noteikumu projekta 1. punkta redakciju, nodrošinot atbilstību darbības programmā “Izaugsme un nodarbinātība” noteiktajam, kā arī precizēt anotācijas I sadaļas “Tiesību akta projekta izstrādes nepieciešamība” 2. punkta “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” 2. apakšpunktu atbilstoši veiktajiem precizējumiem noteikuma projekta 1. un 2. punktā. | **Ņemts vērā** | **MK noteikumu projekts**  2. Izteikt 1.1. apakšpunktu šādā redakcijā:  “1.1. kārtību, kādā īsteno darbības programmas “Izaugsme un nodarbinātība” prioritārā virziena “Izglītība, prasmes un mūžizglītība” 8.3.3. specifiskā atbalsta mērķi “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” (turpmāk – atbalsta mērķis);”.  MK noteikumu projekta anotācija  2. Ministru kabineta noteikumu nosaukuma maiņa un redakcionāli grozījumi atbilstoši izmaiņām Jauniešu garantijas pasākumos.  Ministru kabineta 2015. gada 7. jūlija noteikumos Nr. 385 “Darbības programmas “Izaugsme un nodarbinātība” 8.3.3. specifiskā atbalsta mērķa “Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi” (turpmāk – 8.3.3. SAM īstenošanas noteikumi) ietverts mērķa grupas ierobežojums – NVA nereģistrētie NEET jaunieši. Noteikumu projekts paredz līdz ar 8.3.3. SAM mērķa grupas paplašināšanu, tajā iekļaujot NEET jauniešus, kas nav reģistrējušies NVA, kā arī tos, kas reģistrējušies NVA kā bezdarbnieki, bet nepiedalās aktīvajos nodarbinātības pasākumos un bezdarba samazināšanas preventīvajos pasākumos, izdarīt grozījumu 8.3.3. SAM īstenošanas noteikumu nosaukumā, tajā nenorādot mērķa grupas ierobežojumu, proti, aizstājot tekstu “Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros” ar tekstu “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā”. |

12.06.2019 14:10

2969

S.Zvirbule 67047974

[Signe.Zvirbule@izm.gov.lv](mailto:Signe.Zvirbule@izm.gov.lv)

1. LM informatīvais ziņojums “Informatīvais ziņojums par jauniešu garantijas īstenošanas progresu”, 8.lpp. [↑](#footnote-ref-1)